ಗಗನಕ್ಕೇರಿದ ತೈಲ ಬೆಲೆ: ಹೆಚ್ಚಾಯ್ತು ಡೀಸೆಲ್ ಕಳ್ಳರ ಹಾವಳಿ ಯಾದಗಿರಿ: ತೈಲ ಬೆಲೆ ಗಗನಕ್ಕೇರುತ್ತಿದ್ದಂತೆ ಜಿಲ್ಲೆಯಲ್ಲಿ ಪೆಟ್ರೋಲ್ ಹಾಗೂ ಡಿಸೇಲ್ ಕಳ್ಳರ ಹಾವಳಿ ಹೆಚ್ಚಾಗಿದೆ. ಯಾದಗಿರಿ ನಗರದಲ್ಲಿ ಡಿಸೇಲ್ ಕಳ್ಳತನ ಪ್ರಕರಣಗಳು ದಿನೇ ದಿನೇ ಹೆಚ್ಚುತ್ತಿದ್ದು, ನಿನ್ನೆ ತಡರಾತ್ರಿ ನಗರದ ಮುಂಡರಗಿ ರಸ್ತೆ ಮಾರ್ಗದ ಎಸ್ಸಾರ್ ಪೆಟ್ರೋಲ್ ಬಂಕ್ಗೆ ಕನ್ನ ಹಾಕಿರುವ ಖದೀಮರು 2,700 ಲೀಟರ್ ಡೀಸೆಲ್ ಕದ್ದು ಪರಾರಿಯಾಗಿದ್ದಾರೆ. ಇನ್ನು ಈ ಹಿಂದೆ ಜೂನ್ 20ರಂದು ಗುರು ಪೆಟ್ರೋಲ್ ಬಂಕ್ನಲ್ಲಿ 2,000 ಲೀಟರ್ ಡಿಸೇಲ್ ಕಳ್ಳತವಾಗಿತ್ತು. ಈವರೆಗೆ ಒಟ್ಟು 4,700 ಲೀಟರ್ ಅಂದ್ರೆ 4ಲಕ್ಷ ರೂಪಾಯಿ ಮೌಲ್ಯದ ಡೀಸೆಲ್ ಕಳ್ಳತನವಾಗಿರುವುದು ಬೆಳಕಿಗೆ ಬಂದಿದೆ.